16.8.2019

                  LT

                  Europos Sąjungos oficialusis leidinys

                  L 214/3

         EUROPOS CENTRINIO BANKO SPRENDIMAS (ES) 2019/1348
         2019 m. liepos 18 d.
         kuriuo nustatoma tvarka, pagal kurią ne euro zonos valstybės narės pripažįstamos atskaitingosiomis valstybėmis narėmis pagal Reglamentą (ES) 2016/867 dėl neapibendrintų kredito ir kredito rizikos duomenų rinkimo (ECB/2019/20)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 ir 5 dalis,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 5 straipsnį ir 34 straipsnio 1 dalies antrą įtrauką,
         atsižvelgdama į 2016 m. gegužės 18 d. Europos Centrinio Banko reglamentą (ES) 2016/867 dėl neapibendrintų kredito ir kredito rizikos duomenų rinkimo (ECB/2016/13) (1), ypač į jo 1 straipsnio 1 punktą,
         atsižvelgdama į Europos Centrinio Banko bendrosios tarybos indėlį,
         kadangi:

                     (1)

                     Reglamentu (ES) 2016/867 (ECB/2016/13) nustatoma bendra neapibendrintų kredito ir kredito rizikos duomenų (toliau – kredito duomenys) rinkimo sistema. Tame reglamente yra nurodyta, kad valstybės narės, kurių valiuta nėra euro (toliau – ne euro zonos valstybės narės), gali nuspręsti tapti atskaitingosiomis valstybėmis narėmis, į savo nacionalinę teisę įtraukdamos to reglamento nuostatas arba kitais būdais nustatydamos atitinkamus atskaitomybės reikalavimus pagal savo nacionalinę teisę. Tai, visų pirma, pasakytina apie valstybes nares, kurios dalyvauja Bendrame priežiūros mechanizme (BPM) glaudžiai bendradarbiaudamos pagal Tarybos reglamento (ES) Nr. 1024/2013 (2) 7 straipsnį;

                     (2)

                     Europos centrinių bankų sistemos ir Europos Centrinio Banko statuto 5 straipsnis kartu su Europos Sąjungos sutarties 4 straipsnio 3 dalimi reiškia prievolę nacionaliniu lygiu parengti ir įgyvendinti visas priemones, kurias ne euro zonos valstybės narės laiko tinkamomis rinkti statistinę informaciją, reikalingą Europos Centrinio Banko (ECB) statistinės atskaitomybės reikalavimams vykdyti, ir laiku pasirengti statistikos srityje, kad tokios valstybės narės galėtų tapti valstybėmis narėmis, kurių valiuta yra euro (toliau – euro zonos valstybės narės);

                     (3)

                     kaip pripažįstama Reglamento (ES) 2016/867 (ECB/2016/13) 7 konstatuojamojoje dalyje, galimybė naudotis neapibendrintų kredito ir kredito rizikos duomenų analitine baze (toliau – AnaCredit), kuria naudojasi Eurosistemos centriniai bankai, savanoriškai turėtų būti suteikta ne euro zonos valstybėms narėms, visų pirma, dalyvaujančioms BPM, siekiant išplėsti šios bazės geografinę ir duomenų apimtį, ir užtikrinti didesnį suderinimą visoje Sąjungoje. Keletas ne euro zonos valstybių narių nacionalinių centrinių bankų (NCB) (toliau – ne euro zonos NCB) jau bendradarbiauja su ECB ir euro zonos valstybių narių NCB (toliau – euro zonos NCB), remdamiesi Rekomendacija ECB/2014/7 (3), taikydami parengiamąsias priemones neapibendrintiems kreditų duomenims rinkti pagal Sprendimą ECB/2014/6 (4);

                     (4)

                     ne euro zonos valstybės narės, kurios nusprendžia tapti atskaitingosiomis valstybėmis narėmis pagal Reglamentą (ES) 2016/867 (ECB/2016/13), turėtų pranešti ECB apie tokį savo ketinimą. ECB turėtų patikrinti, ar jos į savo nacionalinę teisę įtraukė to reglamento nuostatas arba kitais būdais nustatė atitinkamus atskaitomybės reikalavimus pagal savo nacionalinę teisę ir nepažeisdamos atitinkamos valstybės narės konstitucinės tvarkos;

                     (5)

                     kaip paminėta Europos Centrinio Banko gairių (ES) 2017/2335 (ECB/2017/38) (5) 4 konstatuojamojoje dalyje, ne euro zonos valstybės narės taip pat gali įtraukti tų gairių nuostatas į savo nacionalinę teisę arba kitaip įgyvendinti priemones pagal savo nacionalinę teisę, kad būtų užtikrinta, jog jos suderintai vykdo lygiavertes pareigas perduoti duomenis ECB, įskaitant reikalavimus registruoti kitas sandorio šalis Institucijų ir susijusių įmonių duomenų registre (RIAD) pagal Europos Centrinio Banko gaires (ES) 2018/876 (ECB/2018/16) (6). Dėl to pagal Gairių (ES) 2018/876 (ECB/2018/16) 9 konstatuojamąją dalį ne euro zonos valstybės narės gali prisidėti prie duomenų teikimo ir patvirtinimo RIAD ir, remiantis abipusiškumo principu, dalintis duomenimis apie jų vietos subjektus ir turėti prieigą prie euro zonos duomenų rinkinių pagal Europos Centrinio Banko rekomendaciją ECB/2018/36 (7);

                     (6)

                     todėl reikia nustatyti tvarką, kurios ECB laikytųsi: a) nagrinėdamas ne euro zonos valstybių narių paraiškas dėl ketinimo tapti atskaitingosiomis valstybėmis narėmis pagal Reglamentą (ES) 2016/867 (ECB/2016/13), b) atlikdamas šių ketinimo paraiškų vertinimą ir c) pripažindamas ne euro zonos valstybę narę atskaitingąja valstybe nare. Taip pat reikia numatyti tvarką dėl galimo tokio ne euro zonos valstybės narės pripažinimo atskaitingąja valstybe nare sustabdymo ir nutraukimo;

                     (7)

                     ne euro zonos NCB prieigos prie ECB, euro zonos NCB ir ne euro zonos atskaitingųjų valstybių narių surinktų kredito duomenų ir naudojimosi šiais duomenimis sąlygos, taip pat ECB, euro zonos NCB ir ne euro zonos atskaitingųjų valstybių narių NCB prieiga prie ne euro zonos atskaitingųjų valstybių narių pagal atitinkamus jų nacionalinės teisės aktus surinktų duomenų ir naudojimosi šiais duomenimis sąlygos turi būti nustatytos atskiru teisiškai privalomu susitarimu. Šias sąlygas reikėtų nustatyti atsižvelgiant į taikytinas Reglamento (EB) Nr. 2533/98 (8);

                     (8)

                     todėl sprendimas pripažinti ne euro zonos valstybę narę atskaitingąja valstybe nare priklausys nuo to, ar egzistuoja teisiškai privalomas susitarimas, reglamentuojantis ne euro zonos NCB, ECB ir euro zonos NCB tarpusavio sąveiką dalijantis kredito duomenimis ir kitus aktualius klausimus, įskaitant informacijos konfidencialumo apsaugą ir kredito duomenų naudojimo ar perdavimo apribojimus, kaip, pavyzdžiui, yra nustatyta grįžtamojo ryšio ciklų, sukurtų pagal Reglamento (ES) 2016/867 (ECB/2016/13) 11 straipsnį, kontekste,

               PRIĖMĖ ŠĮ SPRENDIMĄ:

            1 straipsnis
            Taikymo sritis ir tikslai
            Šiuo sprendimu nustatoma tvarka, kurios ECB laikosi, pripažindamas ne euro zonos valstybes nares atskaitingosiomis valstybėmis narėmis pagal Reglamentą (ES) 2016/867 (ECB/2016/13).

            2 straipsnis
            Apibrėžtys
            Šiame sprendime vartojamos sąvokos turi tokią pat reikšmę, kaip apibrėžta Reglamente (ES) 2016/867 (ECB/2016/13), išskyrus atvejus, kai numatyta kitaip.
            Šiame sprendime atskaitinguoju agentu laikomas juridinis asmuo arba užsienio filialas, reziduojantis atitinkamoje ne euro zonos valstybėje narėje, kuriam taikomi tokie patys ar panašūs atskaitomybės reikalavimai, kokie įtvirtinti Reglamente (ES) 2016/867 (ECB/2016/13).

            3 straipsnis
            Kriterijai, kuriems esant valstybė narė laikoma atskaitingąja valstybe nare

               1.   ECB gali pripažinti ne euro zonos valstybę narę atskaitingąja valstybe nare pagal Reglamentą (ES) 2016/867 (ECB/2016/13) tik įsitikinęs, kad ne euro zonos valstybė narė yra į savo nacionalinę teisę įtraukusi Reglamento (ES) 2016/867 (ECB/2016/13) ir Gairių (ES) 2017/2335 (ECB/2017/38) nuostatas arba kitaip pagal savo nacionalinę teisę nustačiusi atitinkamus atskaitomybės reikalavimus.

               2.   Taikydamas šio straipsnio 1 dalį, ECB atsižvelgia į tai, ar ne euro zonos valstybės narės nacionaliniam centriniam bankui, bendradarbiaujant su kitomis atitinkamomis nacionalinėmis institucijomis, jei to reikia pagal taikytiną nacionalinę teisę, yra suteikti bent jau šie įgaliojimai:

                           a)

                           nustatyti ir peržiūrėti faktinę atskaitingąją visumą, kaip apibrėžta Reglamento (ES) 2016/867 (ECB/2016/13) 3 straipsnio 1 dalyje;

                           b)

                           rinkti kredito duomenis iš faktinės atskaitingosios visumos, kaip apibrėžta Reglamento (ES) 2016/867 (ECB/2016/13) 3 straipsnio 1 dalyje, nepažeidžiant to reglamento 8 straipsnio 4 ir 5 dalių nuostatų arba lygiaverčių jo nacionalinės teisės nuostatų taikymo;

                           c)

                           identifikuoti kitas sandorio šalis Reglamento (ES) 2016/867 (ECB/2016/13) 9 straipsnyje nustatyta tvarka;

                           d)

                           a punkte nurodytiems atskaitingiesiems agentams nustatyti tokius pačius ar lygiaverčius statistinės atskaitomybės reikalavimus, kaip įtvirtinta Reglamento (ES) 2016/867 (ECB/2016/13) 4–8 ir 13–15 straipsniuose;

                           e)

                           taikyti nukrypti leidžiančias nuostatas mažiems atskaitingiesiems agentams, kaip apibrėžta Reglamento (ES) 2016/867 (ECB/2016/13) 16 straipsnyje;

                           f)

                           tikrinti ir atlikti privalomą informacijos rinkimą, jei atskaitingasis agentas neatitinka Reglamento (ES) 2016/867 (ECB/2016/13) 17 straipsnyje numatytų būtinųjų perdavimo, tikslumo, sąvokų atitikties ir pataisymų standartų; ir

                           g)

                           taikyti sankcijas atskaitingiesiems agentams, kaip numatyta Reglamento (ES) 2016/867 (ECB/2016/13) 18 straipsnyje.

                     Siekiant išvengti abejonių, reikalavimų, susijusių su Reglamento (ES) 2016/867 (ECB/2016/13) 2 straipsnyje nustatytais įgyvendinimo etapais ir pirmuoju duomenų teikimu, nereikalaujama įtraukti į nacionalinę teisę.

               3.   Taikydamas šio straipsnio 1 dalį, ECB taip pat atsižvelgia į tai, ar, nepažeidžiant šio straipsnio 2 dalies, į nacionalinės teisės aktus yra įtrauktos Reglamento (EB) Nr. 2533/98 7 ir 8 straipsnio nuostatos.

            4 straipsnis
            Ketinimo paraiška

               1.   Ne euro zonos valstybė narė, pageidaujanti tapti atskaitingąja valstybe nare pagal Reglamentą (ES) 2016/867 (ECB/2016/13), gali pateikti ECB oficialią paraišką dėl ketinimo tapti atskaitingąja valstybe nare (toliau – suinteresuotoji valstybė narė), užpildydama I priede pateiktą pavyzdinę formą.

               2.   Tam, kad ECB galėtų svarstyti šio straipsnio 1 dalyje nurodytą ketinimo paraišką, prie jos būtina pridėti įgyvendinimo dokumentus, kad būtų galima atlikti 5 straipsnio 3 dalyje nurodytą patikrinimą, įskaitant, tačiau neapsiribojant:

                           a)

                           užpildytą atitikties lentelę pagal I priedo priedėlyje pateiktą pavyzdinę formą;

                           b)

                           atitinkamų nacionalinės teisės aktų kopiją su vertimu į anglų kalbą;

                           c)

                           ECB priimtiną teisinę nuomonę, kurią parengė išorės nepriklausoma trečioji šalis arba atitinkamos nacionalinės institucijos teisės tarnyba ir kuria patvirtinama, kad:

                                       i)

                                       nacionalinės teisės aktai bus privalomi ir vykdytini suinteresuotoje valstybėje narėje, ir

                                       ii)

                                       suinteresuotosios valstybės narės NCB privalo laikytis specialių ECB gairių, prašymų ir priemonių, priimtų pagal Reglamentą (ES) 2016/867 (ECB/2016/13), ECB nustatytu terminu, jei tai nurodyta.

               3.   Tokią ketinimo paraišką ECB turi gauti ne vėliau kaip prieš devynis mėnesius iki pirmojo kredito duomenų perdavimo 6 straipsnyje nustatyta tvarka datos, kurią savo ketinimo paraiškoje nurodo suinteresuotoji valstybė narė, be to, ketinimo paraiškoje būtina nurodyti ataskaitines datas ir ataskaitinius laikotarpius, už kuriuos bus teikiami duomenys nuo pirmojo duomenų perdavimo.

            5 straipsnis
            Tikrinimo tvarka

               1.   ECB per 20 dienų raštu atitinkamai valstybei narei patvirtina suinteresuotosios valstybės narės ketinimo paraiškos gavimą.

               2.   ECB gali paprašyti pateikti papildomą informaciją ar dokumentus, be nurodytųjų 4 straipsnio 2 dalyje, kuriuos jis laiko tinkamais suinteresuotosios valstybės narės ketinimo paraiškai įvertinti. ECB nedelsdamas raštu suinteresuotajai valstybei narei patvirtina tokios papildomos informacijos ar dokumentų gavimą.

               3.   ECB patikrina, ar suinteresuotoji valstybė narė į savo nacionalinę teisę yra įtraukusi Reglamento (ES) 2016/867 (ECB/2016/13) ir Gairių (ES) 2017/2335 (ECB/2017/38) nuostatas arba kitaip nustačiusi atitinkamus atskaitomybės reikalavimus pagal savo nacionalinę teisę.

               4.   Atlikdamas šio straipsnio 3 dalyje nurodytą patikrinimą, ECB paveda Europos centrinių bankų sistemos Statistikos komitetui (STC) koordinuoti procesą ir pavesti Teisės komitetui (LEGCO) parengti patikrinimo ataskaitą. Patikrinimo ataskaitoje įvertinama:

                           a)

                           Reglamento (ES) 2016/867 (ECB/2016/13) 3 straipsnio 2 dalyje nurodytų nuostatų įgyvendinimo nacionalinėje teisėje apimtis, ir

                           b)

                           jei šios dalies a punkte nurodytos nuostatos nebuvo įgyvendintos – tai nulėmusios priežastys.

               5.   Jei ECB, susipažinęs su išsamiais suinteresuotosios valstybės narės pateiktais dokumentais, mano, kad 3 straipsnyje nustatyti kriterijai yra įvykdyti, jis priima sprendimą pripažinti, kad suinteresuotoji valstybė narė laikoma atskaitingąja valstybe nare pagal Reglamentą (ES) 2016/867 (ECB/2016/13). Sprendime nustatoma pripažinimo įsigaliojimo data, ataskaitinės datos ir ataskaitiniai laikotarpiai, už kuriuos bus teikiami duomenys nuo pirmojo duomenų perdavimo, taip pat atitinkama pirmojo duomenų teikimo data, kuri negali būti ankstesnė nei suinteresuotosios valstybės narės ketinimo paraiškoje nurodyta data.

               6.   Šio straipsnio 5 dalyje nurodytas sprendimas taikomas, jei suinteresuotosios valstybės narės NCB sudaro II priede nustatytos formos susitarimą, kuriuo nustatoma jo tarpusavio sąveika su ECB, euro zonos NCB ir ne euro zonos valstybių narių, pripažintų atskaitingosiomis valstybėmis narėmis, NCB dalijantis kredito duomenimis ir aptarti kiti su tuo susiję klausimai.
               Atsižvelgiant į Reglamento (EB) Nr. 2533/98 nuostatas, šiame susitarime nustatomos tokios sąlygos: a) ne euro zonos NCB prieigos prie ECB, euro zonos NCB ir ne euro zonos atskaitingųjų valstybių narių surinktų kredito duomenų ir naudojimosi šiais duomenimis sąlygos, ir b) ECB, euro zonos NCB ir ne euro zonos atskaitingųjų valstybių narių NCB prieigos prie ne euro zonos atskaitingųjų valstybių narių surinktų duomenų pagal jų atitinkamus nacionalinius teisės aktus ir naudojimosi šiais duomenimis sąlygos.
               Toks suinteresuotosios valstybės narės NCB sudarytas susitarimas gali būti keičiamas tik II priede nustatyta forma.

               7.   ECB nusprendžia, kad suinteresuotoji valstybė narė negali būti laikoma atskaitingąja valstybe nare pagal Reglamentą (ES) 2016/867 (ECB/2016/13) bet kuriuo iš toliau nurodytų atvejų:

                           a)

                           jei ECB, susipažinęs su išsamiais suinteresuotosios valstybės narės pateiktais dokumentais, padaro išvadą, kad ši valstybė narė neatitinka 3 straipsnyje nurodytų kriterijų, kuriems esant ji galėtų būti laikoma atskaitingąja valstybe nare;

                           b)

                           jei ECB per vienerius metus nuo suinteresuotosios valstybės narės ketinimo paraiškos gavimo dienos negauna informacijos, reikalingos įvertinimui atlikti;

                           c)

                           jei šio straipsnio 6 dalyje nurodytas susitarimas nebuvo sudarytas.

               8.   Ne vėliau kaip per šešis mėnesius nuo ECB dokumentų gavimo patvirtinimo dienos pagal šio straipsnio 1 dalį, arba, kai taikytina, pagal šio straipsnio 2 dalį, ECB praneša suinteresuotajai valstybei narei apie savo sprendimą, nurodytą šio straipsnio 5 ir 7 dalyse. Tokiame pranešime nurodomos priežastys, kuriomis grindžiamas sprendimas. Vis dėlto ECB ir suinteresuotoji valstybė narė gali savo susitarimu pratęsti laikotarpį, per kurį ECB turi pranešti suinteresuotajai valstybei narei apie savo sprendimą.

               9.   ECB nagrinėja suinteresuotosios valstybės narės pateiktą prašymą peržiūrėti šio straipsnio 7 dalyje nurodytą sprendimą, jei:

                           a)

                           prašymas gautas per 30 dienų nuo pranešimo apie sprendimą dienos;

                           b)

                           prašyme nurodomi prašymo peržiūrėti sprendimą pagrindai; ir

                           c)

                           kartu pateikiama visa patvirtinamoji informacija.

                     ECB, gavęs prašymą atlikti peržiūrą, peržiūri savo sprendimą ir gali suteikti suinteresuotajai valstybei narei galimybę nustatyti reikalingą tvarką, kad šią valstybę narę būtų galima pripažinti atskaitingąja valstybe nare. ECB turi teisę prašyti pateikti naują teisinę nuomonę, kurią parengė išorės nepriklausoma trečioji šalis arba atitinkamos nacionalinės institucijos teisės tarnyba ir kuria būtų patvirtintas minėtos tvarkos galiojimas ir taikymas.

            6 straipsnis
            Pirmasis kredito duomenų perdavimas

               1.   Pranešus apie ECB sprendimą, kuriuo pripažįstama, kad suinteresuotoji valstybė narė laikoma atskaitingąja valstybe nare pagal Reglamentą (ES) 2016/867 (ECB/2016/13), ir įsigaliojus 5 straipsnio 6 dalyje nurodytam susitarimui, ECB paprašo suinteresuotosios valstybės narės NCB nustatyti ir peržiūrėti faktinę atskaitingąją visumą, remiantis Gairių (ES) 2017/2335 (ECB/2017/38) 5 straipsniu.

               2.   Jei suinteresuotoji valstybė narė pripažįstama atskaitingąja valstybe nare pagal Reglamentą (ES) 2016/867 (ECB/2016/13) ir toks pripažinimas taikomas nuo datos, kai tos valstybės narės NCB negali nustatyti ir peržiūrėti faktinės atskaitingosios visumos pirmųjų metų, kuriais bus pirmą kartą teikiami duomenys, pirmąjį ketvirtį, tuomet faktinę atskaitingąją visumą tais metais nustato kitos atskaitingosios valstybės narės, remiantis Gairių (ES) 2017/2335 (ECB/2017/38) 5 straipsniu.

               3.   Pirmą kartą kredito duomenis galima perduoti tik tada, kai ECB nustato, kad suinteresuotosios valstybės narės NCB sukūrė su ECB technine infrastruktūra sąveikiąją IT sistemą.

               4.   Pirmą kartą mėnesio ir ketvirčio duomenys perduodami ECB sprendime nurodytą dieną, kaip nurodyta 5 straipsnio 5 dalyje.

            7 straipsnis
            Sustabdymas ar nutraukimas

               1.   ECB turi teisę sustabdyti arba nutraukti ne euro zonos valstybės narės pripažinimą atskaitingąja valstybe nare, jei jis turi pagrindo manyti, kad atitinkama valstybė narė nebeatitinka 3 straipsnyje numatytų kriterijų, kuriems esant ji gali būti laikoma atskaitingąja valstybe nare. Nutraukus ne euro zonos valstybės narės pripažinimą atskaitingąja valstybe nare, pagal 5 straipsnio 6 dalį sudarytas susitarimas nutraukiamas automatiškai.

               2.   Bet kokiame pagal šio straipsnio 1 dalį priimtame sprendime ECB nurodo sustabdymo ar nutraukimo priežastis, sprendimo pasekmes, sustabdymo ar nutraukimo įsigaliojimo datą ir sustabdymo laikotarpio trukmę. Sustabdymo trukmė negali viršyti šešių mėnesių. Išimtinėmis aplinkybėmis ECB turi teisę pratęsti sustabdymo laikotarpį, tačiau tik vieną kartą. Nustatytu laikotarpiu nepašalinus sustabdymo priežasčių, ECB nutraukia atitinkamos ne euro zonos valstybės narės pripažinimą atskaitingąja valstybe nare.

               3.   ECB ir ne euro zonos atskaitingosios valstybės narės NCB turi teisę nutraukti 5 straipsnio 6 dalyje nurodytą susitarimą jame nustatyta tvarka. Tokiu atveju ne euro zonos valstybės narės pripažinimas atskaitingąja valstybe nare nutraukiamas automatiškai ir netenka galios.

            8 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2019 m. liepos 18 d.

                  ECB Pirmininkas

               Mario DRAGHI

            (1)  OL L 144, 2016 6 1, p. 44.

            (2)  2013 m. spalio 15 d. Taryba reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

            (3)  2014 m. vasario 24 d. Rekomendacija ECB/2014/7 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL C 103, 2014 4 8, p. 1).

            (4)  2014 m. vasario 24 d. Sprendimas ECB/2014/6 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL L 104, 2014 4 8, p. 72).

            (5)  2017 m. lapkričio 23 d. Europos Centrinio Banko gairės (ES) 2017/2335 dėl neapibendrintų kredito ir kredito rizikos duomenų rinkimo tvarkos (ECB/2017/38) (OL L 333, 2017 12 15, p. 66).

            (6)  2018 m. birželio 1 d. Europos Centrinio Banko gairės (ES) 2018/876 dėl Institucijų ir susijusių įmonių duomenų registro (ECB/2018/16) (OL L 154, 2018 6 18, p. 3).

            (7)  2018 m. gruodžio 7 d. Rekomendacija ECB/2018/36 dėl Institucijų ir susijusių įmonių duomenų registro (OL C 21, 2019 1 17, p. 1).

            (8)  1998 m. lapkričio 23 d. Tarybos reglamentas (EB) Nr. 2533/98 dėl Europos Centrinio Banko renkamos statistinės informacijos (OL L 318, 1998 11 27, p. 8).

            I PRIEDAS
            PAVYZDINĖ FORMA

               KETINIMO PARAIŠKA PAGAL SPRENDIMO (ES) 2019/1348 (ECB/2019/20) 4 STRAIPSNĮ

            Teikia
            [Prašymą teikiančios valstybės narės nacionalinis centrinis bankas arba atitinkama nacionalinė institucija]

               Pranešimas Europos Centriniam Bankui apie ketinimo paraišką pagal Sprendimo (ES) 2019/1348 (ECB/2019/20) 4 straipsnį

                        1.

                        [Prašymą teikianti valstybė narė] pareiškia savo ketinimą tapti atskaitingąja valstybe nare pagal Europos Centrinio Banko reglamentą (ES) 2016/867 (ECB/2016/13) (1).

                        2.

                        [Prašymą teikianti valstybė narė] patvirtina atitinkanti Europos Centrinio Banko sprendimo (ES) 2019/1348 (ECB/2019/20) nuostatas (2). Konkrečiai [prašymą teikianti valstybė narė] patvirtina, kad ji yra į savo nacionalinę teisę įtraukusi Reglamento (ES) 2016/867 (ECB/2016/13) ir Europos Centrinio Banko gairių (ES) 2017/2335 (ECB/2017/38) (3) nuostatas arba pagal savo nacionalinę teisę nustačiusi atitinkamus atskaitomybės reikalavimus, be to, ji sukūrė su ECB technine infrastruktūra sąveikiąją IT sistemą.

                        3.

                        [Prašymą teikianti valstybė narė] teikia ECB pirmiau minėtą įsipareigojimą patvirtinančius dokumentus, įskaitant:

                                    a)

                                    nacionalinių įgyvendinimo teisės aktų kopiją su vertimu į anglų kalbą;

                                    b)

                                    ECB priimtiną teisinę nuomonę, [kurią parengė išorės nepriklausoma trečioji šalis arba atitinkamos nacionalinės institucijos teisės tarnyba] ir kuria patvirtinama, kad nacionaliniai teisės aktai bus privalomi ir vykdytini [prašymą teikiančioje valstybėje narėje], o [prašymą teikiančios valstybės narės] nacionalinis centrinis bankas privalo vadovautis specialiomis ECB gairėmis, prašymais ir priemonėmis pagal Reglamentą (ES) 2016/867 (ECB/2016/13) ECB nustatytu terminu, jei tai nurodyta; ir

                                    c)

                                    [Priedėlyje] pateiktos atitikties lentelės kopiją.

                        4.

                        [Prašymą teikianti valstybė narė] pareiškia, kad ji galės perduoti pirmąjį kredito duomenų rinkinį, kaip apibrėžta Reglamente (ES) 2016/867 (ECB/2016/13), nuo [įrašyti datą].

                  [Nacionalinis centrinis bankas ar atitinkama nacionalinė institucija]
            [Valstybės narės] vardu
            [Parašas]
            [Data]

               (1)  2016 m. gegužės 18 d. Europos Centrinio Banko reglamentas (ES) 2016/867 dėl neapibendrintų kredito ir kredito rizikos duomenų rinkimo (ECB/2016/13) (OL L 144, 2016 6 1, p. 44).

               (2)  2019 m. liepos 18 d. Europos Centrinio Banko sprendimas (ES) 2019/1348, kuriuo nustatoma tvarka, pagal kurią ne euro zonos valstybės narės pripažįstamos atskaitingosiomis valstybėmis narėmis pagal Reglamentą (ES) 2016/867 dėl neapibendrintų kredito ir kredito rizikos duomenų rinkimo (ECB/2019/20) (OL L 214, 2019 8 16, p. 3).

               (3)  2017 m. lapkričio 23 d. Europos Centrinio Banko gairės (ES) 2017/2335 dėl neapibendrintų kredito ir kredito rizikos duomenų rinkimo tvarkos (ECB/2017/38) (OL L 333, 2017 12 15, p. 66).

               Priedėlis

                  2016 m. gegužės 18 d. Europos Centrinio Banko reglamento (ES) 2016/867 dėl neapibendrintų kredito ir kredito rizikos duomenų rinkimo (ECB/2016/13) įgyvendinimo tikrinimas

                  ATITIKTIES LENTELĖ

                  [nacionalinio centrinio banko ar atitinkamos nacionalinės institucijos pavadinimas]

                           Reglamentas (ES) 2016/867 (ECB/2016/13)

                           Įgyvendinimo būdas

                           Jei neįgyvendinta – neįgyvendinimo priežastys

                           3 straipsnis

                           4 straipsnis

                           5 straipsnis

                           6 straipsnis

                           7 straipsnis

                           8 straipsnis

                           9 straipsnis

                           10 straipsnis

                           12 straipsnis

                           13 straipsnis

                           14 straipsnis

                           15 straipsnis

                           16 straipsnis

                           17 straipsnis

                           18 straipsnis

               II PRIEDAS
               PAVYZDINĖ FORMA

                  SUSITARIMAS

                  [METAI MĖNUO DIENA]

                  TARP [ĮRAŠYTI NE EUROSISTEMOS NCB PAVADINIMĄ] IR EUROPOS CENTRINIO BANKO DĖL NEAPIBENDRINTŲ KREDITO IR KREDITO RIZIKOS DUOMENŲ PERDAVIMO

               [Įrašyti ECB ir adresą],
               (toliau – ECB)
               ir
               [Įrašyti ne Eurosistemos NCB pavadinimą ir adresą]
               (toliau – ne Eurosistemos NCB)
               Šio Susitarimo šalys toliau kartu vadinamos Šalimis, arba atskirai – Šalimi.
               kadangi:

                           (1)

                           Europos Centrinio Banko reglamentu (ES) 2016/867 (ECB/2016/13) (1) nustatoma bendra neapibendrintų kredito ir kredito rizikos duomenų (toliau – kredito duomenys) rinkimo sistema. Reglamente (ES) 2016/867 (ECB/2016/13) yra nurodyta, kad valstybės narės, kurių valiuta nėra euro (toliau – ne euro zonos valstybės narės), gali nuspręsti tapti atskaitingosiomis valstybėmis narėmis, į savo nacionalinę teisę įtraukdamos Reglamento (ES) 2016/867 (ECB/2016/13) nuostatas arba kitais būdais nustatydamos atitinkamus atskaitomybės reikalavimus pagal savo nacionalinę teisę. Tai, visų pirma, pasakytina apie valstybes nares, kurios dalyvauja Bendrame priežiūros mechanizme (BPM) glaudžiai bendradarbiaudamos pagal Tarybos reglamento (ES) Nr. 1024/2013 (2) 7 straipsnį;

                           (2)

                           Europos centrinių bankų sistemos ir Europos Centrinio Banko statuto 5 straipsnis kartu su Europos Sąjungos sutarties 4 straipsnio 3 dalimi reiškia prievolę nacionaliniu lygiu parengti ir įgyvendinti visas priemones, kurias ne euro zonos valstybės narės laiko tinkamomis rinkti statistinę informaciją, reikalingą ECB statistinės atskaitomybės reikalavimams vykdyti, ir laiku pasirengti statistikos srityje, kad tokios valstybės narės galėtų tapti valstybėmis narėmis, kurių valiuta yra euro (toliau – euro zonos valstybės narės);

                           (3)

                           pagal Tarybos reglamento (EB) Nr. 2533/98 (3) 8 straipsnio 3 dalį Europos centrinių bankų sistemos (ECBS) nariai privalo imtis visų būtinų reglamentavimo, administracinių, techninių ir organizacinių priemonių, kad būtų užtikrinta fizinė ir loginė konfidencialios statistinės informacijos apsauga. Be to, ECB įpareigojamas nustatyti bendras taisykles ir įgyvendinyti būtinuosius standartus, kad nebūtų neteisėtai atskleista ir be leidimo naudojama konfidenciali statistinė informacija;

                           (4)

                           Gairėse ECB/1998/NP28 (4) (toliau – Konfidencialumo gairės) nustatomos bendrosios taisyklės ir minimalūs standartai, būtini siekiant užtikrinti ECB, padedant Eurosistemos NCB, surinktos konfidencialios statistinės informacijos apsaugos pagrindinį lygį;

                           (5)

                           Valdančioji taryba valstybių narių, kurių valiuta nėra euro, nacionaliniams centriniams bankams (toliau – ne Eurosistemos NCB) rekomendavo (5) taikyti Konfidencialumo gairių nuostatas konfidencialiai statistinei informacijai, gautai iš ECB, padedant NCB, ir tai patvirtinti ECB ir NCB sudarytu susitarimu. Todėl ne Eurosistemos NCB susitarimu patvirtino, kad jie laikosi Konfidencialumo gairių dėl iš ECB, padedant NCB, gautos konfidencialios statistinės informacijos;

                           (6)

                           Sprendime ECB/2014/6 (6) nustatyta tvarka, skirta sukurti ilgalaikę sistemą neapibendrintiems kredito duomenims rinkti, pagrįsta suderintais ECB statistinės atskaitomybės reikalavimais. Rekomendacijoje ECB/2014/7 (7) ne Eurosistemos NCB, kurie rengiasi prisijungti prie ilgalaikės sistemos, raginami vadovautis Sprendimo ECB/2014/6 nuostatomis. Keletas ne Eurosistemos NCB bendradarbiauja su Eurosistemos NCB pagal Rekomendaciją ECB/2014/7;

                           (7)

                           ne euro zonos valstybės narės gali pageidauti tapti atskaitingosiomis valstybėmis narėmis pagal Reglamentą (ES) 2016/867 (ECB/2016/13). Tuo tikslu Europos Centrinio Banko sprendimu (ES) 2019/1348 (ECB/2019/20) (8) (toliau – Sprendimas) nustatoma tvarka, pagal kurią: a) ne euro zonos valstybės narės gali teikti paraiškas dėl ketinimo tapti atskaitingosiomis valstybėmis narėmis pagal Reglamentą (ES) 2016/867 (ECB/2016/13), b) ECB vertina šias ketinimo paraiškas ir c) ECB pripažįsta ne euro zonos valstybę narę atskaitingąja valstybe nare;

                           (8)

                           šiuo Susitarimu nustatomos ne Eurosistemos NCB prieigos prie ECB, Eurosistemos NCB ir ne euro zonos atskaitingųjų valstybių narių surinktų kredito duomenų ir naudojimosi šiais duomenimis sąlygos, taip pat ECB, Eurosistemos NCB ir ne euro zonos atskaitingųjų valstybių narių NCB prieigos prie ne euro zonos atskaitingųjų valstybių narių pagal atitinkamus jų nacionalinės teisės aktus surinktų duomenų ir naudojimosi šiais duomenimis sąlygos;

                           (9)

                           todėl šis Susitarimas turėtų būti aiškinamas kartu su Sprendimu,

                     SUSITARĖ:

                  1 straipsnis
                  Prieiga prie AnaCredit duomenų rinkinio ir naudojimasis juo

                     1.   Sudarius šį Susitarimą, ECB suteikia ne Eurosistemos NCB prieigą prie kredito duomenų ir kitos sandorio šalies ataskaitinių duomenų (toliau kartu – AnaCredit duomenų rinkinys), surinktų pagal Reglamentą (ES) 2016/867 (ECB/2016/13), vadovaujantis Europos Centrinio Banko gairių (ES) 2017/2335 (ECB/2017/38) (9) ir šio Susitarimo nuostatomis.

                     2.   Ne Eurosistemos NCB surinkti duomenys pateikiami bendroje IT platformoje ir prieigą prie jų turi ECB, Eurosistemos NCB ir ne euro zonos atskaitingųjų valstybių narių NCB, vadovaudamiesi Reglamento (ES) 2016/867 (ECB/2016/13) ir šio Susitarimo nuostatomis. Ne Eurosistemos NCB patvirtina, kad dalintis jo surinktais kredito duomenimis su ECB, Eurosistemos NCB ir ne euro zonos atskaitingųjų valstybių narių NCB yra leidžiama pagal taikytiną nacionalinę tvarką.

                     3.   Šalys susitaria, kad AnaCredit duomenų rinkiniu, įskaitant ne Eurosistemos NCB surinktus kredito duomenis, leidžiama naudotis tik Reglamento (EB) Nr. 2533/98 nustatyta apimtimi ir tikslais. Kredito duomenimis draudžiama naudotis įgyvendinant ne Eurosistemos NCB pinigų politikos uždavinius. Tai nedraudžia ne Eurosistemos NCB, įgyvendinant jo pinigų politikos uždavinius, naudotis savo pagal nacionalinę teisę surinktais kredito duomenimis.

                     4.   Šalys taip pat susitaria, kad prieiga prie AnaCredit duomenų rinkinio atskiriems ne Eurosistemos NCB naudotojams ar organizaciniams vienetams ne statistikos tikslais suteikiama tik gavus išankstinį Valdančiosios tarybos (arba Vykdomosios valdybos, veikiančios pagal Valdančiosios tarybos įgaliojimą) patvirtinimą. Tuo tikslu ne Eurosistemos NCB sutinka pateikti prašymą, kuriame privalo aiškiai nurodyti:

                                 a)

                                 prašomus duomenis;

                                 b)

                                 priežastis, kodėl prieiga prie tokių duomenų yra reikalinga atskiriems naudotojams ar organizaciniams vienetams jų konkretiems uždaviniams vykdyti; ir

                                 c)

                                 priemones, kurias numatoma įgyvendinti duomenų konfidencialumo apsaugai, kaip apibūdinta 2 straipsnio 1 dalyje, užtikrinti.

                           Prašymas turėtų būti pateiktas Europos centrinių bankų sistemos Statistikos komitetui (STC) preliminariam įvertinimui atlikti, o tuomet perduotas Valdančiajai tarybai arba, kai taikytina, Vykdomajai valdybai tvirtinti.

                     5.   STC atlikus prašymo suteikti prieigą įvertinimą ir gavus Valdančiosios tarybos, arba, kai taikytina, Vykdomosios valdybos patvirtinimą, ne Eurosistemos NCB, prieš suteikdamas prieigą atskiram ne Eurosistemos NCB naudotojui ar organizaciniam vienetui, įgyvendina leidimų suteikimo tvarką. Tokiu būdu būtina užtikrinti, kad:

                                 a)

                                 atskiri ne Eurosistemos NCB naudotojai ir organizaciniai vienetai privalo per savo tiesioginį vadovą pateikti prašymą ECB, kuris privalo patikrinti, ar toks prašymas atitinka Sprendime įtvirtintus reikalavimus; ir

                                 b)

                                 prašymus suteikti prieigą taip pat turi patvirtinti atitinkamas „sistemos savininkas“, t. y. ne Eurosistemos NCB, kurio padalinys naudojasi ar valdo sistemą, apimančią AnaCredit duomenų rinkinį, vadovai.

                     6.   Ne Eurosistemos NCB privalo užtikrinti, kad visas prieigos suteikimo procesas atitiktų šiame straipsnyje numatytą procedūrą, o jo STC narys ne rečiau kaip kartą per metus praneštų STC apie suteiktą prieigą prie AnaCredit duomenų rinkinio, taip pat atvejus, kai nesilaikyta konfidencialumo apsaugos priemonių, išdėstytų 2 straipsnio 2 dalyje nurodytoje ataskaitoje. Be to, ne Eurosistemos NCB sutinka ECB prašymu pateikti jam išsamią informaciją apie suteiktą prieigą ir bet kokius su prieiga susijusius klausimus.

                     7.   Bet kokiam tolesniam AnaCredit duomenų rinkinio perdavimui reikalingas tiesioginis išankstinis atitinkamus duomenis surinkusio ECBS nario leidimas, be to, duomenis perduoti leidžiama tik pagal taikytiną Sąjungos ir nacionalinę teisę.

                     8.   Ne Eurosistemos NCB suteikia leidimą toliau perduoti jo surinktus duomenis kitiems atskaitingosiomis valstybėmis narėmis pripažintų valstybių narių ne Eurosistemos NCB, jei prieiga suteikiama remiantis šio Susitarimo sąlygomis ir pagal taikytiną Sąjungos bei nacionalinę teisę.

                     9.   Be to, Šalys susitaria, kad AnaCredit duomenų rinkinys nėra reikalingas ir juo negali naudotis bet koks ne Eurosistemos NCB, siekdamas nustatyti ir išlaikyti grįžtamojo ryšio ciklą pagal Reglamentą (ES) 2016/867 (ECB/2016/13), išskyrus atvejus, kai tokį naudojimą reglamentuoja ECB nustatyta privaloma teisinė sistema.

                     10.   Tuo atveju, jeigu ECB iš dalies pakeičia AnaCredit reglamentuojančią sistemą, ne Eurosistemos NCB įsipareigoja įgyvendinti dalinius pakeitimus savo nacionalinėje teisėje arba inicijuoti pasitraukimą iš projekto remiantis 6 straipsnio 4 dalimi.

                  2 straipsnis
                  Konfidencialumo apsauga

                     1.   Ne Eurosistemos NCB įsipareigoja laikytis Konfidencialumo gairių nuostatų iš ECB gauto AnaCredit duomenų rinkinio atžvilgiu. Konkrečiai jis turi imtis visų būtinų reguliavimo, administracinių, techninių ir organizacinių priemonių, kurios užtikrintų loginę ir fizinę konfidencialios statistinės informacijos apsaugą.

                     2.   Vadovaujantis Konfidencialumo gairių 7 straipsniu, ne Eurosistemos NCB bent kartą per metus praneša ECB apie bet kokias praėjusiu laikotarpiu iškilusias problemas, joms spręsti taikytus veiksmus ir su kredito duomenų konfidencialumo apsauga susijusius planuojamus patobulinimus. STC parengia atitinkamą ataskaitą. Ne Eurosistemos NCB praneša ECB apie bet kokius savo nacionalinės teisės aktų pakeitimus, galinčius turėti įtakos šiame straipsnyje numatytai AnaCredit duomenų rinkinio konfidencialumo apsaugai.

                     3.   ECB gali pareikalauti, kad ne Eurosistemos NCB imtųsi papildomų priemonių arba, apie tai tinkamai pranešęs ne Eurosistemos NCB, nustatyti papildomas sąlygas, susijusias su prieiga prie AnaCredit duomenų rinkinio ir naudojimusi juo.

                  3 straipsnis
                  Pranešimas apie pažeidimus ir prieigos sustabdymas

                     1.   Jei AnaCredit duomenų rinkinį, įskaitant ne Eurosistemos NCB surinktus kredito duomenis, bet kuri Šalis tvarko pažeisdama konfidencialumo, duomenų apsaugos ar kitus Sąjungos teisėje nustatytus reikalavimus, ir (arba) ne Eurosistemos NCB – pažeisdamas nacionalinės teisės reikalavimus, Šalys imasi atitinkamų priemonių tam pažeidimui pašalinti ir užtikrinti, kad jis nepasikartotų. Šalys privalo laikytis taikytinoje teisėje nustatytų įsipareigojimų, įskaitant, jei taikytina, pranešimo reikalavimus.

                     2.   ECB gali sustabdyti ne Eurosistemos NCB prieigą prie AnaCredit duomenų rinkinio ir paprašyti, kad ne Eurosistemos NCB nedelsdamas ištrintų bet kokius tokiame NCB saugomus tokių duomenų rinkinius, jei ECB nustato, kad tai reikalinga, siekiant išvengti esminio šio Susitarimo pažeidimo, arba Šalims taikytinų teisės aktų nuostatų laikymuisi užtikrinti, arba jei ne euro zonos valstybės narės pripažinimas atskaitingąja valstybe nare sustabdomas remiantis Sprendimo 7 straipsniu. Duomenys ištrinami remiantis taikytinais nacionalinės teisės reikalavimais.

                  4 straipsnis
                  Ginčų sprendimas
                  Nepažeidžiant Valdančiosios tarybos teisių ir prerogatyvų, bet kokie Šalių tarpusavio su šiuo Susitarimu susiję veiklos ar techniniai ginčai, kurių nepavyksta išspręsti susitarimu, sprendžiami remiantis 2007 m. balandžio 26 d. susitarimo memorandumu dėl ECBS vidaus ginčų sprendimo tvarkos ar bet kokia vėlesne jo peržiūra ar pakeitimu.

                  5 straipsnis
                  Draudimas perleisti
                  Šį Susitarimą, iš jo kylančius ar juo grindžiamus interesus ar įsipareigojimus draudžiama perleisti be išankstinio rašytinio ECB sutikimo.

                  6 straipsnis
                  Įsigaliojimo data, dalinis keitimas ir nutraukimas

                     1.   Šio Susitarimo šalimis ECB ir ne Eurosistemos NCB tampa tik nustatyta tvarka pasirašę ir sudarę Susitarimą. Susitarimas įsigalioja Valdančiosios tarybos nurodytą dieną, ir po to, kai iš anksto apie tai buvo pranešta ne Eurosistemos NCB. Jei šalys nesusitarė kitaip ir nepažeidžiant Valdančiosios tarybos teisių ir prerogatyvų, šis Susitarimas galioja tol, kol ne Eurosistemos NCB išlieka šio Susitarimo šalimi.

                     2.   Šis Susitarimas gali būti pakeistas tik raštu, laikantis šio Sprendimo II priede nustatytos pavyzdinės susitarimo formos.

                     3.   Šis Susitarimas nutraukiamas automatiškai, jei ECB nusprendžia nutraukti ne euro zonos valstybės narės pripažinimą atskaitingąja valstybe nare pagal Sprendimo 7 straipsnį.

                     4.   Ne Eurosistemos NCB ir ECB turi teisę nutraukti šį Susitarimą, apie tai raštu vienas kitą įspėjęs ne vėliau kaip prieš [trisdešimt/šešiasdešimt] dienų. Bet koks šio Susitarimo nutraukimas nedaro poveikio bet kokių kiekvienai iš Šalių prieš nutraukimą ar nutraukimo įsigaliojimo metu priklausančių teisių ir pareigų tolesniam galiojimui ir išsaugojimui. NET ir nutraukus šį Susitarimą, 1 straipsnio 3, 4 ir 5 dalyse, taip pat 2 straipsnio 1 ir 3 dalyse įtvirtintos taisyklės dėl kredito duomenų naudojimo ir perdavimo bei konfidencialumo apsaugos taikomos bet kokiems kredito duomenims, įskaitant ne Eurosistemos NCB surinktus kredito duomenis, su kuriais buvo suteikta galimybė susipažinti iki nutraukimo dienos.

                  7 straipsnis
                  Susitarimo egzemplioriai
                  Šis Susitarimas gali būti sudarytas keliais egzemplioriais anglų kalba, tačiau originaliu dokumentu laikomas ECB saugoti perduotas dokumentas. Kiekvienai Šaliai pateikiama patvirtinta šio Susitarimo kopija.
                  [Šį Susitarimą pasirašė ir sudarė Šalių tinkamai įgalioti atstovai.]

                  [Priimta [Frankfurte prie Maino] [YYYY m. mėnesio XX d.]]

                     [Įterpti ECB ir ne Eurosistemos NCB skirtus parašų lapus]

                  (1)  2016 m. gegužės 18 d. Europos Centrinio Banko reglamentas (ES) 2016/867 dėl neapibendrintų kredito ir kredito rizikos duomenų rinkimo (ECB/2016/13) (OL L 144, 2016 6 1, p. 44).

                  (2)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

                  (3)  1998 m. lapkričio 23 d. Tarybos reglamentas (EB) Nr. 2533/98 dėl Europos Centrinio Banko renkamos statistinės informacijos (OL L 318, 1998 11 27, p. 8).

                  (4)  1998 m. gruodžio 22 d. Gairės ECB/1998/NP28 dėl ECB, padedant NCB, surinktos atskiros statistinės informacijos konfidencialumo apsaugos bendrųjų taisyklių ir minimalių standartų, paskelbtos Europos Centrinio Banko sprendimo ECB/2000/12 dėl Europos Centrinio Banko tam tikrų teisės aktų ir dokumentų skelbimo III priede (OL L 55, 2001 2 24, p. 72).

                  (5)  2014 m. kovo 27 d. Rekomendacija ECB/2014/14 dėl Europos Centrinio Banko, padedant nacionaliniams centriniams bankams, surinktos statistinės informacijos konfidencialumo apsaugos bendrųjų taisyklių ir minimalių standartų (OL C 186, 2014 6 18, p. 1).

                  (6)  2014 m. vasario 24 d. Sprendimas ECB/2014/6 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL L 104, 2014 4 8, p. 72).

                  (7)  2014 m. vasario 24 d. Rekomendacija ECB/2014/7 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL C 103, 2014 4 8, p. 1).

                  (8)  2019 mėn. liepos 18 d. Europos Centrinio Banko sprendimas (ES) 2019/1348, kuriuo nustatoma tvarka, pagal kurią ne euro zonos valstybės narės pripažįstamos atskaitingosiomis valstybėmis narėmis pagal Reglamentą (ES) 2016/867 dėl neapibendrintų kredito ir kredito rizikos duomenų rinkimo (ECB/2019/20) (OL L 214, 2019 8 16, p. 3).

                  (9)  2017 m. lapkričio 23 d. Europos Centrinio Banko gairės (ES) 2017/2335 dėl neapibendrintų kredito ir kredito rizikos duomenų rinkimo tvarkos (ECB/2017/38) (OL L 333, 2017 12 15, p. 66).


title: 2019 m. rugsėjo 12 d. Tarybos sprendimas (BUSP) 2019/1405, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
13.9.2019

                  LT

                  Europos Sąjungos oficialusis leidinys

                  L 236/17

         TARYBOS SPRENDIMAS (BUSP) 2019/1405
         2019 m. rugsėjo 12 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 17 d. Taryba priėmė Sprendimą 2014/145/BUSP (1);

                     (2)

                     2019 m. kovo 14 d. Taryba priėmė Sprendimą (BUSP) 2019/415 (2), kuriuo Sprendime 2014/145/BUSP numatytų priemonių galiojimas pratęstas dar šešių mėnesių laikotarpiui;

                     (3)

                     atsižvelgiant į tai, kad toliau vykdomi veiksmai, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, Sprendimo 2014/145/BUSP galiojimas turėtų būti pratęstas dar šešių mėnesių laikotarpiui;

                     (4)

                     Taryba peržiūrėjo Sprendimo 2014/145/BUSP priede pateikto sąrašo atskirus įrašus ir nusprendė iš dalies pakeisti informaciją apie 21 asmenį ir 19 subjektų;

                     (5)

                     todėl Sprendimas 2014/145/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2014/145/BUSP 6 straipsnio antra pastraipa pakeičiama taip:

               „Šis sprendimas taikomas iki 2020 m. kovo 15 d.“

            2 straipsnis
            Sprendimo 2014/145/BUSP priedas iš dalies keičiamas taip, kaip išdėstyta šio sprendimo priede.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. rugsėjo 12 d.

                  Tarybos vardu

                  Pirmininkė

               T. TUPPURAINEN

            (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).

            (2)  2019 m. kovo 14 d. Tarybos sprendimas (BUSP) 2019/415, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 73, 2019 3 15, p. 110).

            PRIEDAS
            Sprendimo 2014/145/BUSP priedo įrašai apie toliau išvardytus asmenis ir subjektus pakeičiami šiais įrašais:
            Asmenys

                           Vardas, pavardė

                           Identifikuojamoji informacija

                           Motyvai

                           Įtraukimo į sąrašą data

                           „27.

                           Alexander Mihailovich NOSATOV
                           (Александр Михайлович НОСАТОВ)

                           Lytis: vyras
                           Gimimo data: 1963 3 27
                           Gimimo vieta: Sevastopol (Sevastopolis), (Ukrainos TSR)

                           Buvęs Juodosios jūros laivyno vado pavaduotojas, kontradmirolas.
                           Atsakingas už vadovavimą Rusijos pajėgoms, kurios okupavo suverenią Ukrainos teritoriją.
                           Šiuo metu admirolas, Rusijos Baltijos laivyno vadas.

                           2014 3 21

                           46.

                           Denys Volodymyrovych PUSHYLIN (Денис Володимирович Пушилiн)
                           Denis Vladimirovich PUSHILIN (Денис Владимирович Пушилин)

                           Lytis: vyras
                           Gimimo data: 1981 5 9
                           Gimimo vieta: Makiivka (Donetsk oblast) (Makijivka, Donecko sritis)

                           Vienas iš „Donecko Liaudies Respublikos“ vadovų. Dalyvavo 2014 m. Donecke užimant ir okupuojant regioninę administraciją. Iki 2015 m. rugsėjo 4 d. vadinamosios Donecko liaudies Respublikos „liaudies tarybos“ vadinamasis pirmininko pavaduotojas. Nuo 2015 m. rugsėjo 4 d.„Donecko liaudies Respublikos liaudies tarybos“„pirmininkas“. Nuo 2018 m. rugsėjo 7 d. laikinai einantis vadinamojo Donecko liaudies Respublikos vadovo pareigas. Po 2018 m. lapkričio 11 d. įvykusių vadinamųjų rinkimų – vadinamasis Donecko liaudies Respublikos vadovas.

                           2014 4 29

                           47.

                           Sergey Gennadevich TSYPLAKOV (Сергей Геннадьевич ЦЫПЛАКОВ)
                           Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                           Lytis: vyras
                           Gimimo data: 1983 5 1
                           Gimimo vieta: Khartsyzsk (Charcyzkas), Donetsk region (Donecko regionas)

                           Vienas iš ideologiniu požiūriu radikalios organizacijos „Donbaso liaudies kariuomenė“ vadovų. Jis aktyviai dalyvavo užimant kelis valstybinius pastatus Donecko regione.
                           „Donecko liaudies Respublikos liaudies tarybos“ ir jos „Užsienio politikos, išorės santykių, informacijos politikos ir informacinių technologijų komiteto“ narys.

                           2014 4 29

                           57.

                           Oleg TSARIOV, Oleh Anatoliyovych TSAROV
                           (Олег Анатолiйович ЦАРЬОВ),
                           Oleg Anatolevich TSARYOV
                           (Олег Анатольевич ЦАPËВ)

                           Lytis: vyras
                           Gimimo data: 1970 6 2
                           Gimimo vieta: Dnepropetrovsk (Dniepropetrovskas)

                           Buvęs Rados narys, viešai raginęs sukurti vadinamąją Federalinę Naujosios Rusijos Respubliką, kurią sudarytų pietrytiniai Ukrainos regionai. Buvęs vadinamojo Liaudies Respublikų sąjungos parlamento („Naujosios Rusijos parlamento“) „pirmininkas“.
                           Toliau aktyviai remia separatistinius veiksmus ar politiką.

                           2014 5 12

                           61.

                           Igor Sergeievich SHEVCHENKO (Игорь Сергеевич Шевченко)

                           Lytis: vyras
                           Gimimo data: 1979 2 9
                           Gimimo vieta: Sevastopol (Sevastopolis), Krymas

                           Buvęs Sevastopolio prokuroras, eidamas šias pareigas aktyviai įgyvendinęs Rusijos vykdomos Sevastopolio aneksijos politiką.
                           Adygėjos Respublikos prokuroras.

                           2014 5 12

                           70.

                           Igor PLOTNITSKY
                           Igor Venediktovich PLOTNITSKII
                           (Игорь Венедиктович ПЛОТНИЦКИЙ)
                           Ihor (Igor) Venedyktovych PLOTNYTSKYY
                           (Iгор Венедиктович ПЛОТНИЦЬКИЙ)

                           Lytis: vyras
                           Gimimo data: 1964 6 24, 1964 6 25 arba 1964 6 26
                           Gimimo vieta: Luhansk (Luhanskas) (gali būti Kelmentsi, Chernivtsi oblast) (Kelmencai, Černivcių sritis)

                           Buvęs vadinamasis gynybos ministras ir buvęs vadinamasis „Luhansko liaudies Respublikos“ vadovas, pagal šias pareigas atsakingas už vadinamosios Luhansko liaudies Respublikos Vyriausybės separatistinę „Vyriausybinę“ veiklą.
                           Buvęs vadinamosios Luhansko liaudies Respublikos specialusis pasiuntinys Minsko susitarimų įgyvendinimo klausimais.

                           2014 7 12

                           97.

                           Vladimir Petrovich KONONOV (dar žinomas kaip „Tsar“)
                           (Владимир Петровнч КОНОНОВ)
                           (Владимир Петровнч КОНОНОВ)
                           (Володимир Петрович КОНОНОВ)

                           Lytis: vyras
                           Gimimo data: 1974 10 14
                           Gimimo vieta: Gorsky (Luhansk oblast) (Gorskis, Luhansko sritis)

                           Nuo 2014 m. rugpjūčio 14 d. jis pakeitė Igor Strelkov/Girkin kaip „Donecko liaudies Respublikos“ vadinamasis gynybos ministras. Pranešama, kad nuo 2014 m. balandžio mėn. jis vadovavo separatistų kovotojų padaliniui Donecke ir pažadėjo „išspręsti strateginį uždavinį atremti Ukrainos karinę agresiją“. Taigi, V. P. Kononov rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.
                           2018 m. rugsėjo mėn. atleistas iš vadinamojo gynybos ministro pareigų.
                           Socialinės paramos į pensiją išėjusiems kariams direktorato vadovas, pavaldus vadinamajam Donecko liaudies Respublikos vadovui.

                           2014 9 12

                           100.

                           Andrey Yurevich PINCHUK
                           (Андрей Юрьевич ПИНЧУК)
                           Andriy Yuriyovych PINCHUK
                           (Андрiй Юрiйович ПIНЧУК)

                           Lytis: vyras
                           Galima gimimo data: 1977 12 27

                           Buvęs vadinamosios Donecko liaudies Respublikos „valstybės saugumo ministras“. Susijęs su Vladimir Antyufeyev, kuris buvo atsakingas už vadinamosios Donecko liaudies Respublikos Vyriausybės separatistinę „Vyriausybinę“ veiklą. Taigi, jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei. Toliau aktyviai remia separatistinius veiksmus ar politiką. Vadovauja „Donbaso savanorių sąjungai“.

                           2014 9 12

                           101.

                           Oleg Vladimirovich BEREZA
                           (Олег Владимирович Берëза)

                           Lytis: vyras
                           Gimimo data: 1977 3 1

                           Buvęs „Donecko liaudies Respublikos“ vadinamasis vidaus reikalų ministras. Susijęs su Vladimir Antyufeyev, kuris buvo atsakingas už vadinamosios Donecko liaudies Respublikos Vyriausybės separatistinę „Vyriausybinę“ veiklą. Taigi, jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                           2014 9 12

                           126.

                           Dmitry Aleksandrovich SEMYONOV
                           Dmitrii Aleksandrovich SEMENOV
                           (Дмитрий Александрович СЕМЕНОВ)

                           Lytis: vyras
                           Gimimo data: 1977 6 1
                           Gimimo vieta: Rusijos Federacija

                           Buvęs vadinamosios Luhansko liaudies Respublikos „Ministro Pirmininko pavaduotojas finansų klausimais“.
                           Priimdamas ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           Toliau aktyviai remia „Luhansko liaudies Respublikos“ separatistines struktūras.

                           2014 11 29

                           130.

                           Ihor Vladymyrovych KOSTENOK (dar žinomas kaip Igor Vladimirovich KOSTENOK)
                           (Игорь Владимирович КОСТЕНОК)

                           Lytis: vyras
                           Gimimo data: 1961 3 15
                           Gimimo vieta: Vodyanske, Dobropillia Rayon (Dobropilios rajonas), Donetsk oblast (Donecko sritis)
                           Водянское, Добропольский район Донецкой области

                           Buvęs vadinamasis Donecko liaudies Respublikos „švietimo ministras“.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           Šiuo metu dirba Donecko valdymo ir valstybės tarnybos akademijoje, pavaldus vadinamajam Donecko liaudies Respublikos vadovui.

                           2014 11 29

                           132.

                           Vladyslav Mykolayovych DEYNEGO, dar žinomas kaip Vladislav Nikolayevich DEYNEGO
                           (Владислав Миколайович ДЕЙНЕГО)
                           (Владислав Николаевич ДЕЙНЕГО)

                           Lytis: vyras
                           Gimimo data: 1964 3 12
                           Gimimo vieta: Romny (Romnai), Sumy oblast (Sumų sritis)
                           Ромны, Сумская область

                           Buvęs vadinamosios Luhansko liaudies Respublikos „liaudies tarybos“„pirmininko pavaduotojas“.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           Šiuo metu eina vadinamosios Luhansko liaudies Respublikos vadinamojo užsienio reikalų ministro pareigas.

                           2014 11 29

                           137.

                           Eduard Aleksandrovich BASURIN (Эдуард Александрович БАСУРИН)
                           Eduard Oleksandrovych BASURIN (Едуард Олександрович БАСУРIН)

                           Lytis: vyras
                           Gimimo data: 1966 6 27
                           Gimimo vieta: Donetsk (Doneckas)

                           Vadinamosios Donecko liaudies Respublikos „liaudies kariuomenės“ atstovas spaudai ir pirmininko pavaduotojas.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                           2015 2 16

                           138.

                           Alexandr Vasilievich SHUBIN
                           (Александр Васильевич ШУБИН)

                           Lytis: vyras
                           Gimimo data: 1972 5 20 arba 1972 5 30
                           Gimimo vieta: Luhansk (Luhanskas)

                           Buvęs neteisėtos vadinamosios Luhansko liaudies Respublikos vadinamasis teisingumo ministras. Buvęs vadinamosios Luhansko liaudies Respublikos „Centrinės rinkimų komisijos“ pirmininkas.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           2018 m. birželio mėn. atleistas iš vadinamosios Luhansko liaudies Respublikos „Centrinės rinkimų komisijos“ pirmininko pareigų.
                           Toliau remia ir legitimizuoja separatistinę politiką.

                           2015 2 16

                           140.

                           Sergey Yurevich IGNATOV (dar žinomas kaip KUZOVLEV, dar žinomas kaip TAMBOV)
                           (Сергей Юрьевич ИГНАТОВ, dar žinomas kaip КУЗОВЛЕВ, dar žinomas kaip ТAMБOB)

                           Lytis: vyras
                           Gimimo data: 1967 1 7
                           Gimimo vieta: Michurinsk (Mičiurinskas), Tambov oblast (Tambovo sritis)
                           Мичуринск, Тамбовская область

                           Buvęs vadinamasis „Luhansko liaudies Respublikos“ liaudies kariuomenės vyriausiasis vadas.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           Buvęs Rusijos ginkluotųjų pajėgų 8-osios armijos vadas. Rusijos Pietų karinės apygardos štabo viršininkas ir pirmasis vado pavaduotojas.

                           2015 2 16

                           142.

                           Aleksandr Yurievich TIMOFEEV
                           (Александр Юрьевич ТИМОФЕЕВ)
                           Oleksandr Yuriyovych TYMOFEYEV
                           (Олександр Юрiйович ТИМОФЕЄВ)

                           Lytis: vyras
                           Gimimo data: 1971 5 15
                           Gimimo vieta: Nevinnomyssk (Nevinomyskas), Stavropol Krai (Stavropolio kraštas)
                           Невинномысск, Ставропольский край

                           Buvęs vadinamasis „Donecko liaudies Respublikos“ finansų ir mokesčių ministras.
                           Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           2018 m. rugsėjo mėn. atleistas iš vadinamojo finansų ir mokesčių ministro pareigų. Toliau aktyviai remia separatistinius veiksmus ar politiką.

                           2015 2 16

                           145.

                           Olga Igorevna BESEDINA
                           (Ольга Игоревна БЕСЕДИНА)
                           Olha Ihorivna BESEDINA
                           (Ольга Iгорiвна БЕСЕДIНА)

                           Lytis: moteris
                           Gimimo data: 1976 12 10
                           Gimimo vieta: Luhansk (Luhanskas)

                           Buvusi vadinamosios Luhansko liaudies Respublikos vadinamoji ekonominio vystymosi ir prekybos ministrė.
                           Taigi, priimdama ir eidama šias pareigas, ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                           Buvusi „Luhansko administracijos“ vadovo biuro užsienio ekonomikos skyriaus vadovė.

                           2015 2 16

                           160.

                           Sergey Anatolevich TOPOR-GILKA
                           (Сергей Анатольевич ТОПОР-ГИЛКА)

                           Lytis: vyras
                           Atvirosios akcinės bendrovės (rus. OAO) „VO TPE“ generalinis direktorius iki jos bankroto, ribotos atsakomybės bendrovės (rus. OOO) „VO TPE“ generalinis direktorius.
                           Gimimo data: 1970 2 17

                           Eidamas OAO „VO TPE“ generalinio direktoriaus pareigas vadovavo deryboms su bendrove „Siemens Gas Turbine Technologies OOO“ dėl dujų turbinų įsigijimo ir pristatymo į jėgainę Tamanėje (Krasnodaro kraštas, Rusijos Federacija). Vėliau, būdamas OAO „VO TPE“ generaliniu direktoriumi, buvo atsakingas už dujų turbinų perdavimą Krymui ir už šiluminių elektrinių „Balaklava“ ir „Tavricheskaya“ statybos projekto vykdymą – tose vietovėse tos turbinos buvo įrengtos. Taip padedama užtikrinti nepriklausomą energijos tiekimą Krymui ir Sevastopoliui, tokiu būdu remiant jų atskyrimą nuo Ukrainos, ir kenkiama Ukrainos teritoriniam vientisumui, suverenitetui ir nepriklausomybei.

                           2017 8 4

                           164.

                           Aleksandr Yurevich PETUKHOV/
                           Aleksandr Yurievich PETUKHOV
                           (Александр Юрьевич ПЕТУХОВ)
                           Oleksandr Yuriyovych PIETUKHOV
                           (Олександр Юрiйович ПЄТУХОВ)

                           Lytis: vyras
                           Gimimo data: 1970 7 17

                           Buvęs Sevastopolio rinkimų komisijos pirmininkas. Eidamas šias pareigas jis dalyvavo rengiant 2018 m. kovo 18 d. įvykusius Rusijos prezidento rinkimus neteisėtai aneksuotame Kryme ir Sevastopolyje ir tokiu būdu aktyviai rėmė ir įgyvendino politiką, kuria kenkiama Ukrainos teritoriniam vientisumui, suverenitetui ir nepriklausomybei.
                           Maskvos srities vyriausiasis federalinis inspektorius.

                           2018 5 14

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна ПОЗДНЯКОВА)

                           Lytis: moteris
                           Gimimo data: 1982 3 30
                           Gimimo vieta: Shakhty (Šachtos), Rostov oblast (Rostovo sritis), TSRS

                           Buvusi vadinamosios Donecko liaudies Respublikos „Centrinės rinkimų komisijos“„pirmininkė“. Eidama šias pareigas ji dalyvavo rengiant vadinamuosius 2018 m. lapkričio 11 d. rinkimus vadinamojoje Donecko liaudies Respublikoje ir tokiu būdu aktyviai rėmė ir įgyvendino veiksmus bei politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat toliau destabilizavo padėtį Ukrainoje.
                           Vidaus politikos direktorato, priskirto vadinamojo Donecko liaudies Respublikos vadovo administracinei struktūrai, vadovė.

                           2018 12 10

                           173.

                           Vladimir Yurievich VYSOTSKIY
                           (Владимир Юрьевич ВЫСОЦКИЙ)
                           Volodymyr Yuriyovych VYSOTSKYI
                           (Володимир Юрійович ВИСОЦЬКИЙ)

                           Lytis: vyras
                           Gimimo data: 1985 4 7
                           Gimimo vieta: Krymo Autonominė Respublika

                           Buvęs vadinamosios Donecko liaudies Respublikos „Centrinės rinkimų komisijos“„sekretorius“. Eidamas šias pareigas jis dalyvavo rengiant vadinamuosius 2018 m. lapkričio 11 d. rinkimus vadinamojoje Donecko liaudies Respublikoje ir tokiu būdu aktyviai rėmė ir įgyvendino politiką, kuria kenkiama Ukrainos teritoriniam vientisumui, suverenitetui ir nepriklausomybei, taip pat toliau destabilizavo padėtį Ukrainoje.
                           Laikinai eina vadinamosios Donecko liaudies Respublikos „Centrinės rinkimų komisijos“ vadovo pareigas.

                           2018 12 10“

            Subjektai

                           Pavadinimas

                           Identifikuojamoji informacija

                           Motyvai

                           Įtraukimo į sąrašą data

                           „6.

                           Tarptautinė visuomeninių susivienijimų sąjunga „Didžioji Dono armija“
                           Международный Союз Общественных Объединений „Всевеликое Войско Донское“

                           Oficiali informacija:
                           http://xn--80aaaajfjszd7a3b0e.xn--p1ai/
                           http://xn----7sbabalgku2ad1b5b2e.xn--p1ai/
                           Telefono numeris:
                           +7–8-908–178–65–57
                           Socialinė žiniasklaida: „Kazokų nacionalinė gvardija“ http://vk.com/kazak_nac_guard
                           Adresas: 346465 Russia, Rostov Region, October District, St Zaplavskaya, Str Shosseynaya 1
                           Kitas adresas: Voroshilovskiy Prospekt 12/85–87/13, Rostov-on-Don
                           Išregistruota 2017 m.

                           „Didžioji Dono armija“ įsteigė „Kazokų nacionalinę gvardiją“, atsakingą už kovą su Ukrainos Vyriausybės pajėgomis Rytų Ukrainoje, taip kenkiant Ukrainos teritoriniam vientisumui, suverenitetui ir nepriklausomybei, taip pat kėsinantis į Ukrainos stabilumą arba saugumą.
                           Susijusi su Nikolay Kozitsyn, kuris yra Kazokų pajėgų vadas, atsakingas už vadovavimą separatistams Rytų Ukrainoje, kovojantiems su Ukrainos Vyriausybės pajėgomis.

                           2014 7 25

                           9.

                           Vadinamoji
                           Pietryčių armija
                           „Армии Юго-Востока“

                           Socialinė žiniasklaida:
                           https://vk.com/sigma_orel

                           Neteisėta ginkluota separatistų grupuotė, laikoma viena iš svarbiausių Rytų Ukrainoje.
                           Atsakinga už Saugumo tarnybos pastato Luhansko regione okupavimą.
                           Susijusi su Valeriy BOLOTOV, kuris įtrauktas į sąrašą kaip vienas iš grupuotės vadovų.
                           Susijusi su Vasyl NIKITIN, atsakingu už vadinamosios Luhansko liaudies Respublikos Vyriausybės separatistinę „Vyriausybinę“ veiklą.

                           2014 7 25

                           10.

                           Vadinamoji
                           Donbaso liaudies kariuomenė
                           („Нарoдное oпoлчéние Дoнбáсса“)

                           Socialinė žiniasklaida:
                           http://vk.com/polkdonbassa
                           + 38–099–445–63–78;
                           + 38–063–688–60–01;
                           + 38–067–145–14–99;
                           + 38–094–912–96–60;
                           + 38–062–213–26–60
                           El. paštas: voenkom.dnr@mail.ru
                           vknovoros@yandex.ru
                           mobilisation@novorossia.co
                           polkdonbassa@mail.ru
                           Savanoriams skirtas telefono numeris Rusijoje:
                           + 7 499 709–89–06
                           arba el. paštas novoross24@mail.ru
                           Adresas: Doneckas Prospect Zasyadko.13

                           Neteisėta ginkluota separatistų grupuotė, atsakinga už kovą su Ukrainos Vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą., inter alia, ši karinė grupuotė perėmė kelių Vyriausybės pastatų Rytų Ukrainoje kontrolę 2014 m. balandžio mėn. pradžioje, taip kenkiant Ukrainos teritoriniam vientisumui, suverenitetui ir nepriklausomybei. Susijusi su Pavel Gubarev, kuris yra atsakingas už regioninės valdžios pastato Donecke užėmimą kartu su prorusiškomis pajėgomis ir pasiskelbimą „liaudies gubernatoriumi“.

                           2014 7 25

                           13.

                           Sevastopolio miesto valstybės unitarinė įmonė „Sevastopol seaport“
                           ГУП ГС „Севастопольский морской порт“
                           (anksčiau žinoma kaip valstybės įmonė „Sevastopol commercial seaport“,
                           Государственное предприятие „Севастопольский морской торговьй порт“,
                           Gosudarstvenoye predpriyatiye Sevastopolski morskoy torgovy port)

                           Nakhimov Square 5, 299011, Sevastopol
                           (пл. Нахимова, 5, г. Севастополь, 299011)
                           Kodas: 1149204004707

                           Šio subjekto nuosavybė buvo perduota pažeidžiant Ukrainos teisę. 2014 m. kovo 17 d.„Krymo parlamentas“ priėmė rezoliuciją Nr. 1757–6/14 „Dėl kai kurių bendrovių, priklausančių Ukrainos infrastruktūros arba žemės ūkio ministerijoms, nacionalizavimo“, kuria skelbiama, kad „Krymo Respublikos“ vardu nusavinamas valstybės įmonei „Sevastopol commercial seaport“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. Pagal prekybos apimtį tai yra didžiausias komercinis jūrų uostas Kryme. 2014 m. birželio 6 d. perregistruota kaip Sevastopolio miesto valstybės unitarinė įmonė „Sevastopol seaport“ (Государственное унитарное предприятие города Севастополя „Севастопольский морской порт“). Steigėjas: Sevastopolio valdžia (Правительство Севастополя).

                           2014 7 25

                           15.

                           „Krymo Respublikos“ valstybės unitarinė įmonė „Universal-Avia“
                           Государственное унитарное предприятие Республики Крым „Универсал-Авиа“
                           (anksčiau žinoma kaip valstybės įmonė „Universal-Avia“,
                           Государственное предприятие „Универсал-Авиа“,
                           Gosudarstvenoye predpriyatiye „Universal-Avia“)

                           Aeroflotskaya Street 5, 295021, Simferopol
                           ул. Аэрофлотская, дом 5, 295021, г. Симферополь
                           Tel. 24–80–89, 8 (978) 719–55–30
                           unavia_omts@mail.ru

                           Šio subjekto nuosavybė buvo perduota pažeidžiant Ukrainos teisę. 2014 m. kovo 24 d.„Krymo parlamento prezidiumas“ priėmė sprendimą „Dėl valstybinės įmonės „Gosudarstvenoye predpriyatiye Universal-Avia“ („О Государственном предприятии „Универсал-Авиа“)“ Nr. 1794–6/14, kuriuo skelbiama, kad „Krymo Respublikos“ vardu nusavinamas valstybės įmonei „Universal-Avia“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2015 m. sausio 15 d. perregistruota kaip „Krymo Respublikos“ valstybės unitarinė įmonė „Universal-Avia“ (Государственное унитарное предприятие Республики Крым „Универсал-Авиа“). Steigėjas: „Krymo Respublikos“ transporto ministerija (Министерство транспорта Республики Крым).

                           2014 7 25

                           16.

                           Rusijos Federacijos Prezidento administracijos federalinė valstybės biudžetinė įmonė „Sanatorium Nizhnyaya Oreanda“
                           (anksčiau žinoma kaip sanatorija „NizhnyayaOreanda“,
                           Санаторий „Нижняя Ореанда“)

                           Resort „Nizhnyaya Oreanda“, 298658, Yalta, Oreanda
                           (298658, г.Ялта, пгт. Ореанда, Санаторий „Нижняя Ореанда“)
                           marketing@oreanda-resort.ru
                           + 7 (3654) 31–25–48

                           Šio subjekto nuosavybė buvo perduota pažeidžiant Ukrainos teisę. 2014 m. kovo 21 d.„Krymo parlamento prezidiumas“ priėmė sprendimą „Dėl sanatorijų ir kurortų asociacijos sukūrimo klausimų“ Nr. 1767–6/14, kuriuo skelbiama, kad „Krymo Respublikos“ vardu nusavinamas sanatorijai „Nizhnyaya Oreanda“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2014 m. spalio 9 d. perregistruota kaip Rusijos Federacijos Prezidento administracijos federalinė valstybės biudžetinė įmonė „Sanatorium Nizhnyaya Oreanda“ (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ „САНАТОРИЙ „НИЖНЯЯ ОРЕАНДА“ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ“). Steigėjas: Rusijos Federacijos Prezidento administracija (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                           2014 7 25

                           18.

                           „Krymo Respublikos“ valstybės unitarinė įmonė „Universal-Avia“„Production-Agrarian Union „Massandra““
                           Государственное унитарное предприятие Республики Крым 'Производственно-аграрное объединение „Массандра“
                           Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra
                           (anksčiau žinoma kaip Rusijos Federacijos Prezidento administracijos federalinė valstybės biudžetinė įmonė „Production-Agrarian Union „Massandra““
                           „Производственно-аграрное объединение „Массандра“ Управления делами Президента Российской Федерации“
                           Valstybės koncernas „National Association of producers „Massandra““
                           Национальное производственно-аграрное объединение „Массандра“
                           Nacionalnoye proizvodstvenno agrarnoye obyedinenye Massandra)

                           298650, Crimea, Yalta, Massandra, str. Vinodela Egorova 9.

                                       298650, Крым, г.Ялта,

                                       пгт. Массандра,

                                       ул. Винодела Егорова, д. 9

                                 Interneto svetainė: http://massandra.su

                           Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo parlamento prezidiumas“ priėmė sprendimą Nr. 1991–6/14 dėl 2014 m. kovo 26 d.„Krymo Respublikos“ valstybės tarybos rezoliucijos Nr. 1836–6/14 dėl agropramoninio komplekso įmonių, institucijų ir organizacijų, esančių „Krymo Respublikos“ teritorijoje, nuosavybės nacionalizavimo pakeitimų, kuriuo skelbiama, kad „Krymo Respublikos“ vardu nusavinamas valstybės koncernui „National Association of producers „Massandra““ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2014 m. rugpjūčio 1 d. perregistruota kaip Rusijos Federacijos Prezidento administracijos federalinė valstybės biudžetinė įmonė „Proizvodstvenno agrarnoye obyedinenye „Massandra““ (Федеральное государственное унитарное предприятие „Производственно-аграрное объединение „Массандра“ Управления делами Президента Российской Федерации“).
                           Steigėjas: Rusijos Federacijos Prezidento administracija (Управление делами Президента Российской Федерации).
                           2019 m. balandžio 1 d. perregistruota kaip „Krymo Respublikos“ valstybės unitarinė įmonė „Production-Agrarian Union „Massandra““.

                           2014 7 25

                           24.

                           Donecko Respublika
                           (viešoji organizacija)
                           Донецкая республика

                           Oficiali informacija:
                           http://oddr.info/
                           orgotdel@oddr.info
                           Adresas: Donetsk, Universitetskaya 19
                           г. Донецк, ул. Университетская, дом 19

                           Viešoji „organizacija“, pateikusi kandidatus 2014 m. lapkričio 2 d. ir 2018 m. lapkričio 11 d. vadinamosios Donecko liaudies Respublikos vadinamuosiuose rinkimuose. Šiais „rinkimais“ pažeidžiama Ukrainos teisė ir todėl jie yra neteisėti.
                           Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje. Ją įkūrė Andriy PURGIN, o jai vadovavo Alexander ZAKHARCHENKO. Denis PUSHYLIN, jo kandidatūrą iškėlus 2018 m., turi tapti vadinamosios Donecko liaudies Respublikos „vadovu“.

                           2014 11 29

                           27.

                           Liaudies sąjunga (Narodny Soyuz)
                           Народный союз

                           Išregistruota 2018 m.

                           Viešoji „organizacija“, pateikusi kandidatus 2014 m. lapkričio 2 d. vadinamosios Luhansko liaudies Respublikos vadinamuosiuose rinkimuose. Šiais rinkimais pažeidžiama Ukrainos teisė ir todėl jie yra neteisėti.
                           Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                           2014 11 29

                           29.

                           „Kazokų nacionalinė gvardija“
                           Казачья Национальная Гвардия

                           http://казакнацгвард.рф/
                           https://vk.com/kazak_nac_guard

                           Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                           Jai vadovauja į sąrašą įtrauktas asmuo Nikolay KOZITSYN ir todėl ji yra su juo susijusi.
                           Kaip pranešama, įeina į „Luhansko liaudies Respublikos“ vadinamojo 2-ojo armijos korpuso sudėtį.

                           2015 2 16

                           30.

                           Batalionas „Sparta“
                           Батальон „Спарта“

                           Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                           Įeina į „Donecko liaudies Respublikos“ vadinamojo 1-ojo armijos korpuso sudėtį. Taip pat vadinamas kariniu daliniu 08806 ir batalionu „Gvardeysky“. 2017 m. lapkričio mėn. šis dalinys buvo pavadintas nužudyto separatistų karinio vado Arsen Pavlov (dar žinomo kaip Motorola) garbei.

                           2015 2 16

                           34.

                           Batalionas „Oplot“
                           Батальон „Оплот“

                           Socialinė žiniasklaida:
                           http://vk.com/oplot_info

                           Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                           Taip pat vadinama 5-a atskirąja motorizuotųjų šaulių brigada, nuo 2018 m. spalio mėn. pavadinta Alexander Zakharchenko vardu. Kaip pranešama, įeina į „Donecko liaudies Respublikos“ vadinamojo 1-ojo armijos korpuso sudėtį.

                           2015 2 16

                           35.

                           Batalionas „Kalmius“
                           Батальон „Кальмиус“

                           Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                           Taip pat vadinama Atskirąja artilerijos brigada, įeinančia į „Donecko liaudies Respublikos“ vadinamojo 1-ojo armijos korpuso sudėtį.

                           2015 2 16

                           37.

                           Igor Strelkov vadovaujamas „Novorossiya“ (visuomeninis judėjimas „Novorossiya“)
                           Движение „Новороссия“ Игоря СТРЕЛКОВА

                           http://novorossia.pro/
                           info@clubnb.ru

                           Visuomeninis judėjimas „Novorossiya“/„New Russia“ buvo įkurtas Rusijoje 2014 m. lapkričio mėn.; jam vadovauja Rusijos karininkas Igor Strelkov/Girkin (nustatyta, kad jis yra Rusijos Federacijos ginkluotųjų pajėgų Generalinio štabo Vyriausiosios žvalgybos valdybos (GRU) darbuotojas).
                           Remiantis judėjimo nurodytais tikslais, jis siekia teikti visapusišką veiksmingą pagalbą judėjimui „Novorossiya“, be kita ko, padėdamas Rytų Ukrainoje kovojančiai liaudies kariuomenei ir taip remdamas politiką, kuria kenkiama Ukrainos teritoriniam vientisumui, suverenitetui ir nepriklausomybei.
                           Susijęs su į sąrašą įtrauktu asmeniu, kenkiančiu Ukrainos teritoriniam vientisumui.

                           2015 2 16

                           38.

                           OAO „VO Technopromexport“ (OAO „VO TPE“)
                           Dar žinoma kaip: Open Joint Stock Company (atviroji akcinė bendrovė) „Foreign Economic Association“„Technopromexport“
                           Открытое акционерное общество Внешнеэкономическое объединение Технопромэкспорт

                           Adresas: 119019, Moscow, Novyi Arbat str., 15, building 2
                           Registracijos data: 1992 7 27
                           Valstybinės registracijos numeris: 1067746244026
                           Mokesčių mokėtojo identifikacinis numeris: 7705713236
                           Vyksta bankroto procedūra.

                           Bendrovė OAO „VO TPE“, kuri yra susitariančioji šalis su bendrove „Siemens Gas Turbine Technologies OOO“, įsigijo dujų turbinas, kurios, kaip buvo pranešta, buvo skirtos jėgainei Tamanėje (Krasnodaro kraštas, Rusijos Federacija), ir kaip rangovas buvo atsakinga už šių dujų turbinų perdavimą bendrovei OOO „VO TPE“, o ši savo ruožtu perdavė jas, kad jos būtų įrengtos Kryme. Taip padedama užtikrinti nepriklausomą energijos tiekimą Krymui ir Sevastopoliui, tokiu būdu remiant jų atskyrimą nuo Ukrainos, ir kenkiama Ukrainos teritoriniam vientisumui, suverenitetui ir nepriklausomybei.

                           2017 8 4

                           39.

                           OOO „VO Technopromexport“ (OOO „VO TPE“)
                           Dar žinoma kaip: Limited Liability Company (ribotos atsakomybės bendrovė) „Foreign Economic Association“„Technopromexport“
                           Общество с ограниченной ответственностью „Внешнеэкономическое объединение Технопромэкспорт“

                           Adresas: 119019, Moscow, Novyi Arbat str., 15, building 2
                           Registracijos data: 2014 5 8
                           Valstybinės registracijos numeris: 1147746527279
                           Mokesčių mokėtojo identifikacinis numeris: 7704863782e

                           Dujų turbinų, kurias bendrovė „Siemens Gas Turbine Technologies OOO“ iš pradžių pristatė bendrovei OAO „VO TPE“, savininkė. OOO „VO TPE“ perdavė dujų turbinas, kad jos būtų įrengtos Kryme. Taip padedama užtikrinti nepriklausomą energijos tiekimą Krymui ir Sevastopoliui, tokiu būdu remiant jų atskyrimą nuo Ukrainos, ir kenkiama Ukrainos teritoriniam vientisumui, suverenitetui ir nepriklausomybei.
                           Atsakinga už šiluminių elektrinių „Balaklava“ ir „Tavricheskaya“ statybos projekto vykdymą – tose vietovėse tos turbinos buvo įrengtos.

                           2017 8 4

                           41.

                           Krymo Respublikos valstybės valdoma unitarinė įmonė „Crimean Sea Ports“
                           (Государственное унитарное предприятие Республики Крым „Крымские морские порты“), įskaitant filialus:

                                       —

                                       Feodosia Commercial Port (Fodosijos komercinis uostas),

                                       —

                                       Kerch Ferry (Kerčės keltas),

                                       —

                                       Kerch Commercial Port (Kerčės komercinis uostas).

                                       28 Kirova Street

                                       Kerch 298312

                                       Crimea

                                 (298312, Крым, гор. Керчь, ул. Кирова, дом 28)
                           info@crimeaport.ru

                           2014 m. kovo 17 d.„Krymo parlamentas“ priėmė Rezoliuciją Nr. 1757–6/14 dėl kai kurių bendrovių, priklausančių Ukrainos infrastruktūros arba žemės ūkio ministerijoms, nacionalizavimo, o 2014 m. kovo 26 d. – Rezoliuciją Nr. 1865–6/14 dėl valstybės įmonės „Crimean Sea Ports“ („О Государственном предприятии „Крымские морские порты““), kuriomis skelbiama, kad „Krymo Respublikos“ vardu nusavinamas kelioms valstybės įmonėms, kurios buvo sujungtos su Krymo Respublikos valstybės unitarine įmone „Crimean Sea Ports“, priklausantis turtas. Taigi, faktiškai tos įmonės buvo konfiskuotos Krymo „valdžios institucijų“, o „Crimean Sea Ports“ gavo naudos dėl jų nuosavybės teisių neteisėto perdavimo.

                           2017 9 16

                           43.

                           PJSC „Mostotrest“
                           ПАО Мостотрест

                           Adresas:

                                       6 Barklaya street,

                                       Bld. 5 Moscow,

                                       121087, Russia

                                 mostro@mostro.ru

                           PJSC „Mostotrest“ aktyviai dalyvavo statant Kerčės tiltą pagal jos valstybinę sutartį dėl tilto techninės priežiūros, sujungiant Rusiją su neteisėtai aneksuotu Krymo pusiasaliu. Be to, ji nuosavybės teise priklauso fiziniam asmeniui (Arkady Rotenberg), kuris jau yra įtrauktas į sąrašą dėl jo veiksmų, kuriais kenkiama Ukrainos suverenitetui (šiame priede nurodytas asmuo Nr. 92). Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           45.

                           „Stroygazmontazh“ Corporation (SGM Group)
                           ООО Стройгазмонтаж
                           (груп СГМ)

                           Adresas:

                                       Prospect Vernadskogo 53

                                       Moscow,

                                       119415, Russia

                                 Interneto svetainė: www.ooosgm.com
                           info@ooosgm.ru

                           „Stroygazmontazh“ Corporation (SGM Group) aktyviai dalyvavo statant Kerčės tiltą pagal jos valstybinę sutartį dėl tilto statybos, sujungiant Rusiją su neteisėtai aneksuotu Krymo pusiasaliu.
                           Be to, ji nuosavybės teise priklauso fiziniam asmeniui (Arkady Rotenberg), kuris jau yra įtrauktas į sąrašą dėl jo veiksmų, kuriais kenkiama Ukrainos suverenitetui (šiame priede nurodytas asmuo Nr. 92). Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31“


title: 2019 m. liepos 18 d. Tarybos sprendimas (ES) 2019/1580 dėl Europos Sąjungos, Jungtinių Amerikos Valstijų, Islandijos ir Norvegijos Karalystės susitarimo dėl laiko apribojimų, taikomų orlaivių su įgula teikimo susitarimams, pasirašymo Europos Sąjungos vardu ir laikino taikymo

text:
25.9.2019

                  LT

                  Europos Sąjungos oficialusis leidinys

                  L 245/1

         TARYBOS SPRENDIMAS (ES) 2019/1580
         2019 m. liepos 18 d.
         dėl Europos Sąjungos, Jungtinių Amerikos Valstijų, Islandijos ir Norvegijos Karalystės susitarimo dėl laiko apribojimų, taikomų orlaivių su įgula teikimo susitarimams, pasirašymo Europos Sąjungos vardu ir laikino taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2017 m. gegužės 11 d. Taryba įgaliojo Komisiją pradėti derybas su Jungtinėmis Amerikos Valstijomis, Islandija ir Norvegijos Karalyste dėl susitarimo dėl laiko apribojimų, taikomų orlaivių su įgula teikimo susitarimams, (toliau – Susitarimas). Derybos buvo sėkmingai baigtos 2019 m. kovo 8 d. parafavus Susitarimą;

                     (2)

                     Susitarimas turėtų būti pasirašytas ir taikomas laikinai, kol bus užbaigtos jo įsigaliojimui būtinos procedūros,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos, Jungtinių Amerikos Valstijų, Islandijos ir Norvegijos Karalystės susitarimą dėl laiko apribojimų, taikomų orlaivių su įgula teikimo susitarimams, taip pat bendrą deklaraciją, sudarančią neatsiejamą Susitarimo dalį, su sąlyga, kad minėtas Susitarimas bus sudarytas.
            Susitarimo tekstas kartu su Konsultacijų memorandumu pridedamas prie šio sprendimo.

            2 straipsnis
            Šis susitarimas pasirašomas anglų kalba. Pagal Sąjungos teisę Sąjunga Susitarimą parengia taip pat bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Šių papildomų teksto versijų kitomis kalbomis autentiškumas turėtų būti patvirtintas Šalims apsikeičiant diplomatinėmis notomis. Visos versijos, kurių autentiškumas buvo patvirtintas, turi vienodą vertę.

            3 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            4 straipsnis
            Susitarimas laikinai taikomas nuo jo pasirašymo (1), kol bus užbaigtos jo įsigaliojimui būtinos procedūros.

            5 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 18 d.

                  Tarybos vardu

                  Pirmininkė

               T. TUPPURAINEN

            (1)  Datą, nuo kurios Susitarimas bus laikinai taikomas, Europos Sąjungos oficialiajame leidinyje paskelbs Tarybos generalinis sekretoriatas.


title: 2019 m. rugsėjo 16 d. Tarybos sprendimas (ES) 2019/1581 dėl pasiūlymų dėl Migruojančių laukinių gyvūnų rūšių išsaugojimo konvencijos I ir II priedų pataisų pateikimo Europos Sąjungos vardu, rengiantis tryliktam Šalių konferencijos susitikimui

text:
25.9.2019

                  LT

                  Europos Sąjungos oficialusis leidinys

                  L 245/7

         TARYBOS SPRENDIMAS (ES) 2019/1581
         2019 m. rugsėjo 16 d.
         dėl pasiūlymų dėl Migruojančių laukinių gyvūnų rūšių išsaugojimo konvencijos I ir II priedų pataisų pateikimo Europos Sąjungos vardu, rengiantis tryliktam Šalių konferencijos susitikimui
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Migruojančių laukinių gyvūnų rūšių išsaugojimo konvenciją (toliau – Konvencija) Sąjunga sudarė Tarybos sprendimu 82/461/EEB (1) ir ji įsigaliojo 1983 m. lapkričio 1 d.;

                     (2)

                     pagal Konvencijos XI straipsnį Šalių konferencija gali priimti Konvencijos I ir II priedų pataisas;

                     (3)

                     tokias pataisas Šalių konferencija gali priimti tryliktame susitikime, kuris įvyks 2020 m. vasario 15–22 d. Konvencijos sekretoriatas Konvencijos šalims pranešė, kad pagal Konvencijos XI straipsnio 3 dalį pasiūlymus dėl pataisų reikia pateikti ne vėliau kaip 2019 m. rugsėjo 19 d. Kadangi Sąjunga yra Konvencijos šalis, ji gali teikti tokius pasiūlymus;

                     (4)

                        Tetrax tetrax rūšies įtraukimas į Konvencijos I priedą ir Tetrax tetrax, Galeorhinus galeus bei Sphyrna zygaena rūšių įtraukimas į II priedą būtų moksliškai pagrįstas ir atitiktų Sąjungos teisę bei Sąjungos įsipareigojimą vykdyti tarptautinį bendradarbiavimą siekiant užtikrinti biologinės įvairovės apsaugą;

                     (5)

                     todėl Sąjunga turėtų pateikti tuos pasiūlymus iš dalies pakeisti Konvencijos I ir II priedus. Pasiūlymus Komisija turėtų perduoti Konvencijos sekretoriatui,

               PRIĖMĖ ŠĮ SPRENDIMĄ:

            1 straipsnis

               1.   Rengiantis tryliktam Migruojančių laukinių gyvūnų rūšių išsaugojimo konvencijos Šalių konferencijos susitikimui, Sąjunga pateikia šiuos pasiūlymus:

                           a)

                           iš dalies pakeisti Konvencijos I priedą ir į jį įtraukti Tetrax tetrax rūšį;

                           b)

                           iš dalies pakeisti Konvencijos II priedą ir į jį įtraukti Tetrax tetrax, Galeorhinus galeus ir Sphyrna zygaena rūšis.

               2.   1 dalyje nurodytus pasiūlymus Komisija Sąjungos vardu perduoda Konvencijos sekretoriatui.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. rugsėjo 16 d.

                  Tarybos vardu

                  Pirmininkė

               T. TUPPURAINEN

            (1)  1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo (OL L 210, 1982 7 19, p. 10).